Možná interakcia medzi Atorvastatinom a Klacidom spôsobuje bolesť v lýtku
Dobrý deň. 
Asi dva mesiace beriem Atorvastatin Stada 10 mg. Teraz beriem antibiotika KLACID SR 500 mg 7 tbl. a pociťujem bolesť v pravom lýtku. Súvisí to s interakciou týchto liekov ?
Dobrý deň,
ďakujeme za Vašu otázku.
Klaritromycín (Klacid) je inhibítor izoenzýmu, cez ktorý sa metabolizuje atorvastatín. To znamená, že pri súčasnom užívaní antibiotík Klacid môže dôjsť k zvýšeniu účinnosti, vrátane možnej toxicity a nežiadúcich účinkov lieku Atorvastatín (a s ňou aj riziko myopatie vrátane rabdomyolýzy). Keďže bolesť svalov bola hlásená ako častý vedľajší účinok lieku Atorvastatín, nie je vylúčené, že Vaše ťažkosti môžu súvisieť s prebiehajúcou liečbou. Z tohto dôvodu je potrebné o daných ťažkostiach upovedomiť predpisujúceho lekára, ktorý rozhodne o ďalšom liečebnom postupe.
Prajem pekný zvyšok dňa.
S pozdravom
Mgr. Emma Halás Haluščíková